मैं घर के बाहर गाड़ी साफ कर रहा था; अमेरिकी ने धमकी देते हुए गोली मार दी
ट्रम्प के सत्ता में आने के 34 दिन में ही 1094 नस्लीय घटनाएं हुई
केंट पुलिस ने एफबीआई और अन्य एजेंसी से मांगी मदद
{बाजू में लगी गोली, अब खतरे से बाहर हैं दीप राय
{तीन दिन बीतने के बाद भी हमलावर का पता नहीं
एजेंसी| न्यूयॉर्क
अमेरिकामें नौ दिन के अंदर भारतीय मूल के चौथे शख्स पर नस्लीय हमला हुआ है। इस बार निशाना बने सिख दीप राय, जो खुद अमेरिकी नागरिक हैं। नकाबपोश ने राय को घर के बाहर गोली मार दी। गोली उनके बाजू में लगी। राय ने बताया, ‘मैं घर के बाहर गाड़ी साफ कर रहा था, उसी समय छह फुट लंबा श्वेत धमका। चिल्लाते हुए कहा- ये देश छोड़ो और गोली मार दी।’ हमला शुक्रवार रात 8 बजे हुआ था। अब मीडिया में आया है। अमेरिकी पुलिस ने सिख युवक का नाम तक नहीं बताया था। विदेश मंत्री सुषमा स्वराज ने ट्वीट कर बताया कि दीप राय के पिता हरपाल सिंह से बात की है। वो खतरे से बाहर है। इससे पहले हुए नस्लभेदी हमलों में भारतीय इंजीनियर श्रीनिवास और कारोबारी हरनिश पटेल की अमेरिका में हत्या हो चुकी है। श्रीनिवास पर हुए हमले के वक्त उनके मित्र आलोक भी जख्मी हो गए थे। केंट शहर के पुलिस प्रमुख केन थॉमस ने कहा कि यह बेहद गंभीर घटना है। हमलावर की तलाश के लिए एफबीआई और अन्य खुफिया एजेंसियों से भी मदद ली जा रही है।
जख्मी दीप राय ने बताया: हमलावर छह फीट लंबा था, उसने नकाब भी पहन रखा था, इससे पहले उसे कभी भी नहीं देखा था
Ãमैंअपने परिवार के साथ घर के बाहर ड्राइव-वे पर गाड़ी की सफाई कर रहा था। इतने में छह फीट लंबा एक गठीले बदन वाला शख्स आया। उसने डार्क कलर के कपड़े पहने थे। आधा चेहरा नकाब से ढका हुआ था। तैश में कहने लगा कि तुम यहां कार क्यों साफ कर रहे हो। यह बातचीत हॉट हो गई। वो मुझे जान की धमकी देते हुए कहने लगा, तुम कहां से आए हो, अपने घर लौट जाओ। यह कहते हुए उसने मुझे धक्का देकर गिरा दिया। वो मुझपर चिल्ला रहा था। उसने बंदूक निकाली और मुझ पर फायर कर दिया। गोली मेरे बाजू में आकर लगी। वो मौके से भाग निकला। -दीप राय ने जैसा कि यूएस में सिख नेता जसमीत सिंह को बताया
सिएटल इलाके में सिख समुदाय के नेता जसमीत सिंह कहते हैं कि अमेरिका में नफरत का माहौल ऐसा है कि लोग हर फर्क भूल गए। गाली-गलौज और दुर्व्यवहार अचानक बढ़ गया। ऐसा माहौल पहले कभी नहीं देखा। 9/11 के बाद भी सिखों पर हमले हुए थे। तब प्रशासन सक्रियता से निपटा था।
रिपब्लिकन सांसद जॉन बेनेट ने खुद से मिलने के इच्छुक मुसलमानों को एक प्रश्नावली दी है। इसमें उनसे विवादित सवाल पूछे गए हैं। एेसा ही एक सवाल है कि क्या आप लोग अपनी प|ी को पीटते हैं?’ सेना में रहे बेनेट मुसलमानों को लेकर कई विवादित बयान दे चुके हैं।
आजट्रम्प ट्रैवल बैन पर नया आदेश देंगे
राष्ट्रपतिट्रम्प आज ट्रैवल बैन पर नया आदेश जारी कर सकते हैं। हालांकि इसमें क्या बदलाव होगा, यह अभी तक स्पष्ट नहीं है। ट्रम्प 7 देशों के लोगों पर अमेरिका आने पर बैन लगा दिया था। पर कोर्ट ने फैसले को पलट दिया था।
सिख समुदाय में डर, कहा- अमेरिका तेजी से बदल रहा, नफरत का ऐसा माहौल 9/11 के बाद भी नहीं था
hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva